
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 76 

13 Απριλίου 1999 


ΝΟΜΟΣ ΥΠΆΡΙΘ. 2705 

Κύρωση της από 12 Ιανουαρίου 1999 πράξης νομοθετικού 
περιεχομένου «Ορκωμοσία και εγκατάσταση των αρ¬ 
χών της πρωτοβάθμιας και δευτεροβάθμιας τοπικής 
αυτοδιοίκησης, οι οποίες εξελέγησαν κατά τις εκλογές 
του Οκτωβρίου 1998 » (ΦΕΚ 3 Α'119.1.1999). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και αποκτά ισχύ νόμου από τότε που 
Ισχυσε η από 12ης Ιανουαρίου 1999 Πράξη Νομοθετικού 
Περιεχομένου "Ορκωμοσία και εγκατάσταση των αρχών 
της πρωτοβάθμιας και δευτεροβάθμιας τοπικής αυτο¬ 
διοίκησης, οι οποίες εξελέγησαν κατά τις εκλογές του 
Οκτωβρίου 1998" (ΦΕΚ 3 ΑΥ19.1.1999), που έχει ως 
εξής: 

” ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ορκωμοσία και εγκατάσταση των αρχών της πρωτο¬ 
βάθμιας και δευτεροβάθμιας τοπικής αυτοδιοίκησης, οι 
οποίες εξελέγησαν κατά τις εκλογές του Οκτωβρίου 
1998. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 44 παρ. 1 του Συντάγ¬ 
ματος. 

β. Την απρόβλεπτη καθυστέρηση προσδιορισμού και 
εκδίκασης ικανού αριθμού εφέσεων κατ' αποφάσεων 
Διοικητικών Πρωτοδικείων που αφορούν το κύρος των 
εκλογών του Οκτωβρίου 1998 για την ανάδειξη των 
αρχών της πρωτοβάθμιας και δευτεροβάθμιας τοπικής 
αυτοδιοίκησης, καίτοι, σύμφωνα με τις προθεσμίες που 
τάσσονται από τα άρθρα 40 έως και 42 του π.δ/τος 
30/1996 (ΦΕΚ 21 Α') και τα άρθρα 80 έως 84 του 
π.δ/τος 410/1995 (ΦΕΚ 231 Α'), η περαίωση των σχε¬ 


τικών δικών με την έκδοση τελεσίδικων αποφάσεων 
έπρεπε να είχε συντελεσθεί έως τις 28 Δεκεμβρίου 
1998. 

γ. Το γεγονός ότι, σύμφωνα με τις διατάξεις του 
άρθρου 45 του π.δ/τος 30/1996 και του άρθρου 88 του 
π.δ/τος 410/1995, η ορκωμοσία των νέων νομαρχιακών, 
δημοτικών και κοινοτικών αρχών προϋποθέτει τελεσίδικη 
επικύρωση της εκλογής, ενώ κατά τα άρθρα 19 παρ. 
1 και 42 παρ. 3 των Ιδιων προεδρικών διαταγμάτων η 
εγκατάστασή τους έπρεπε να είχε συντελεσθεί την 1η 
Ιανουαρίου ε.ε.. 

δ. Το γεγονός ότι, εν όψει των δεδομένων που 
αναφέρονται παραπάνω υπό στοιχ. β' και γ', προέκυψε 
εξαιρετικώς επείγουσα και απρόβλεπτη ανάγκη εγκα¬ 
τάστασης των νομαρχιακών, δημοτικών και κοινοτικών 
αρχών στις περιπτώσεις στις οποίες υφίστανται εκκρε¬ 
μείς δίκες που δεν έχουν περατωθεί με την έκδοση 
τελεσίδικης απόφασης, και ότι για την αντιμετώπιση 
της ανάγκης αυτής απαιτείται να θεσπιστεί μεταβατική 
ρύθμιση, προκειμένου να καταστεί δυνατή η άμεση 
έναρξη της άσκησης των αρμοδιοτήτων των αρχών 
αυτών από τα νέα αρετά όργανα, ώστε να εξασφαλισθεί 
η εύρυθμη λειτουργία των οργανισμών της πρωτοβάθ¬ 
μιας και δευτεροβάθμιας τοπικής αυτοδιοίκησης και να 
αποτραπεί η έμμεση μείωση της τετραετούς διάρκειας 
της νομαρχιακής, δημοτικής και κοινοτικής περιόδου 
και της αντίστοιχης θητείας των αιρετών οργάνων των 
οργανισμών αυτών. 

Με πρόταση του Υπουργικού Συμβουλίου αποφασί¬ 
ζουμε: 

Άρθρο 1 

1. Η ορκωμοσία και η εγκατάσταση των αρχών της 
πρωτοβάθμιας και δευτεροβάθμιας τοπικής αυτοδιοίκη¬ 
σης που έχουν εκλεγεί κατά τις εκλογές του Οκτωβρίου 
1998 διενεργείται μετά τη δημοσίευση της απόφασης 
του αρμόδιου, κατά περίπτωση, Διοικητικού Πρωτοδι¬ 
κείου, με την οποία εκδικάζεται ένσταση κατά του 
κύρους της εκλογής και συντελείται η επικύρωση της 
εκλογής και η ανακήρυξη του επιτυχόντος και των 
επιλαχόντων συνδυασμών, ανεξαρτήτως αν εκκρεμεί 
έφεση κατά της απόφασης αυτής. 

2. Αν, ύστερα από άσκηση σχετικής έφεσης, εκδοθεί 
απόφαση του δευτεροβάθμιου δικαστηρίου, με την οποία, 
στο πλαίσιο της τελεσίδικης επικύρωσης επέρχεται 
οποιαδήποτε μεταβολή στον επιτυχόντα και στους ε- 
πιλαχόντες συνδυασμούς, η ορκωμοσία και η εγκατά¬ 
σταση των αρχών με βάση την απόφαση αυτή πραγ¬ 
ματοποιείται το βραδύτερο εντός των οκτώ ημερών 
από τη δημοσίευσή της. Την ημέρα και ώρα της ορ¬ 
κωμοσίας και εγκατάστασης στην περίπτωση αυτή ορίζει 
ο Γενικός Γραμματέας της οικείας Περιφέρειας. 

Αρθρο 2 

Η παρούσα Πράξη Νομοθετικού Περιεχομένου να 
κυρωθεί νομοθετικά, κατά το άρθρο 44 παρ. 1 του 
Συντάγματος. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 
ΚΩΝΣΤΑΝΤΙΝΟΣ ΣΗΜΙΤΗΣ 
ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΓΙΑΝΝΟΣ ΠΑΠΑ- 
ΝΤΩΝΙΟΥ, ΒΑΣΩ ΠΑΠΑΝΔΡΕΟΥ, ΚΩΝΣΤΑΝΤΙΝΟΣ 
ΛΑΛΙΩΤΗΣ, ΓΕΡΑΣΙΜΟΣ ΑΡΣΕΝΗΣ, ΓΕΩΡΓΙΟΣ ΑΝΩ- 
ΜΕΡΙΤΗΣ, ΜΙΛΤΙΑΔΗΣ ΠΑΠΑ ΙΏΑΝΝΟΥ, ΛΑΜΠΡΟΣ 
ΠΑΠΑΔΗΜΑΣ, ΕΥΑΓΓΕΛΟΣ ΓΙΑΝΝΟΠΟΥΛΟΣ, ΣΤΑΥ¬ 
ΡΟΣ ΣΟΥΜΑΚΗΣ, ΦΙΛΙΠΠΟΣ ΠΕΤΣΑΛΝΙΚΟΣ, ΕΛΙΣΑ¬ 
ΒΕΤ ΠΑΠΑΖΩΗ, ΑΝΑΣΤΑΣΙΟΣ ΜΑΝΤΕΛΗΣ, ΔΗΜΗ- 
ΤΡΙΟΣ ΡΕΠΠΑΣ, ΚΩΝΣΤΑΝΤΙΝΟΣ ΓΕΙΤΟΝΑΣ, ΓΕΩΡ¬ 
ΓΙΟΣ ΠΑΠΑΝΔΡΕΟΥ. - 

Άρθρο δεύτερο 

1. Προκειμένου μόνο για την αναθεώρηση των εκλο¬ 
γικών καταλόγων του 1999 και ειδικά για την οριστι¬ 
κοποίηση των μεταβολών που προβλέπονται στο άρθρο 
14 του π.δ. 92/1994 "Κωδικοποίηση σε ενιαίο κείμενο 
των διατάξεων της νομοθεσίας για την εκλογή βου¬ 
λευτών - (ΦΕΚ 69 Α’), δηλαδή των αιτήσεων για μετα¬ 
γραφή, διόρθωση ή αντικατάσταση στοιχείων εγγραφής 
εκλογέων, η προθεσμία που προβλέπεται στο τελευταίο 
εδάφιο της παραγράφου 2 του άρθρου 18 του ίδιου 


π.δ. 92/1994 για την έκδοση των αποφάσεων των 
πρωτοδικείων ορίζεται από την 14η Ιουνίου μέχρι την 
2η Ιουλίου 1999. 

2. Η προθεσμία που προβλέπεται στην παράγραφο 
2 του άρθρου 19 του ιδίου ανωτέρω π.δ. 92/1994 για 
την υποβολή στο Υπουργείο Εσωτερικών, Δημόσιας 
Διοίκησης και Αποκέντρωσης κυρωθέντων παραρτημά¬ 
των εκλογικών καταλόγων, που αφορούν τις μεταβολές 
της προηγούμενης παραγράφου, ορίζεται μέχρι την 16η 
Ιουλίου 1999. 

3. Οι εκλογείς της παραγράφου 1 του άρθρου αυτού, 
οι οποίοι θα παραλάβουν από τα νομαρχιακά γραφεία 
εκλογικών καταλόγων τα κατατεθέντα εκλογικά βιβλιά¬ 
ρια της υφιστάμενης εγγραφής τους στους εκλογικούς 
καταλόγους για να ασκήσουν το εκλογικό τους δικαίωμα 
στις εκλογές του Ευρωπαϊκού Κοινοβουλίου του Ιουνίου 
1999, είναι υποχρεωμένοι να τα επιστρέφουν στα ίδια 
νομαρχιακά γραφεία το αργότερο μέχρι και την 18η 
Ιουνίου 1999. Η παράλειψη επιστροφής εκλογικού βι¬ 
βλιαρίου μέσα στην προηγούμενη αποκλειστική προθε¬ 
σμία καθιστά άκυρη την εγγραφή του εκλογέα στην 
κατά το εδάφιο στ' του άρθρου 16 του π.δ. 92/1994 
αντίστοιχη κατάσταση μεταγραφής, διόρθωσης ή αντι¬ 
κατάστασης στοιχείων του εκλογέα αυτού και παραμένει 
ισχύουσα η υφιστάμενη εγγραφή του πριν από την 
υποβολή της αίτησης μεταγραφής, διόρθωσης ή αντι¬ 
κατάστασης στοιχείων αυτής. 

Τα νομαρχιακά γραφεία εκλογικών καταλόγων οφεί¬ 
λουν μέχρι την 23η Ιουνίου 1999 να παραδώσουν στον 
πρόεδρο του αρμόδιου πρωτοδικείου τα εκλογικά βι¬ 
βλιάρια που θα επιστραφούν σε αυτά, σύμφωνα με τις 
διατάξεις της παραγράφου αυτής. 

4. Η ισχύς του παρόντος άρθρου αρχίζει από τη δημο¬ 
σίευση του νόμου στην Εφημερίδα της Κυβερνήσεως. 

Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 7 Απριλίου 1999 
Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΊΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

Β. ΠΑΠΑΝΔΡΕΟΥ Ε. ΓΙΑΝΝΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 8 Απριλίου 1999 

0 ΕΠΙ ΤΗΣ ΔΙΚΑΙΟΣΎΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




